open-index/open-wikipedia-markdown huggingface dataset:
Rifų kalba

**Rifų kalba** kitaip **Rifo berberų kalba, tarifitų kalba, šiaurės šilhų kalba** (*Tarifiyt, Tmaziɣt*, ⵜⴰⵔⵉⴼⵉⵜ, ) – semitų-chamitų kalbų šeimos, berberų kalbų grupės kalba, vartojama berberų (rifų), gyvenančių šiaurės Maroke, Rifo krašte bei vietomis aplinkinėse Alžyro teritorijose. Taip pat yra vartotojų marokiečių diasporoje Europoje (Nyderlanduose, Belgijoje ir kt.). Kalbančiųjų – apie 1,2 milijono žmonių (2024 m.). Ketvirta pagal kalbančiųjų skaičių berberų kalba (po tašelhaitų kalbos, tamazigtų kalbos ir kabilų kalbos).

Rifų kalba anksčiau laikyta tamazigtų kalbos tarme ir skirta prie šilhų kalbų. Pati turi daug tarmių:
* vakarų Rifo – Ketama, Targistas, Tagzutas;
* vidurio vakarų Rifo – Hoseima, Bni Hadifa, Imzurenas;
* vidurio Rifo – Nadoras, Midaras, Kasita;
* vidurio rytų Rifo – Arui, Driušas, Ain Zohra;
* rytų Rifo – Berkanas, Ras Kebdana.

Būdinga ilgųjų ir trumpųjų balsių sistema. Žodžių šaknyse gali būti 1, 2, 3 ar net 4 priebalsiai. Būdinga vienaskaitos ir daugiskaitos formos (dviskaita išnykusi, likę keli reliktai), gramatinė vyriškoji ir moteriškoji giminė. Turi ryškių fleksinėms analitinėms kalboms būdingų bruožų. Žodžių ir formų daryba artima arabų kalbai. Sudėtinga veiksmažodžio sistema. Skiriamos 2 nuosakos: tiesioginė ir liepiamoji. Būdinga sakinio struktūra VSO (tarinys–veiksnys–papildinys).

Rifų kalboje gausu skolinių iš arabų, ispanų, prancūzų kalbų.

Rifų kalba nuo XIX a. užrašoma tiek arabiškais, tiek lotyniškais rašmenimis, tiek tifinagu (pritaikytas 2003 m.). Leidžiamos knygos, laikraščiai, 1887–1890 m. parengtas Biblijos vertimas.

## Šaltiniai
Astūrų kalba

**Astūrų kalba** (*asturianu, bable*) – indoeuropiečių kalbų šeimos, romanų grupės kalba, vartojama šiaurės Ispanijoje, Astūrijos krašte. Sudaro tarmių grupę su leoniečių ir mirandų kalbomis. Kaip gimtąja, astūrų kalba bendrauja apie 100 tūkst. žmonių, dar apie 450 tūkst. ją moka kaip antrąją kalbą. Neretai laikoma ispanų kalbos tarme, į ją gana panaši.

Astūrų kalbos gramatinė struktūra panaši į ispanų ir daugelį kitų romanų kalbų. Žodyno pagrindą sudaro lotynų kilmės žodžiai, sutinkami ir ispanų kalboje, pvz., *agua, falar, güeyu, home, llibru, muyer, pesllar, pexe, prau, suañar*, tačiau esama nemažai vietinių, substratinių žodžių, greičiausiai kilusių iš keltų, luzitanų ir ikiindoeuropietiškų kalbų (pvz., *bedul, boroña, brincar, bruxa, cándanu, cantu, carrascu, comba, cuetu, güelga, llamuerga, llastra, llócara, matu, peñera, riega, tapín, zucar*).

Astūrų kalba raštuose vartojama nuo 1155 m., bet nuo XIV a. ją palaipsniui išstūmė ispanų kalba. XVII a. Antonas de Mariregera (*Anton de Marirreguera*) iniciavo astūrų kalbos gaivinimą. 1980 m. įkurta Astūrų kalbos akademija, kuri parengė astūrų gramatiką, atliko kalbos norminimo darbus. XXI a. pr. siekiama, kad astūrų kalba Astūrijoje gautų oficialios kalbos statusą. Astūrų kalbos pamokos vykdomos daugelyje krašto mokyklų, kalba studijuojama Ovjedo universitete.

## Šaltiniai
Žydeliai (reikšmės)

**Žydeliais** vadinamos gyvenvietės:
* Ignalinos rajone;
* Klaipėdos rajone:
** Agluonėnų seniūnijoje,
** Dovilų seniūnijoje;
* Panevėžio rajone.
Žydeliai (Agluonėnai)

**Žydeliai** – buvęs kaimas Klaipėdos rajono savivaldybėje, 2 km į pietryčius nuo Agluonėnų. Yra išlikusios Poškų, Žydelių kaimų senosios kapinės.

## Etimologija

Greičiausiai kilęs iš pavardės *Žydẽlis*, nors lygiai tokia forma šiame krašte nėra užfiksuota, plg. *Žydaitis* ir *Szidat* (Pėžaičiuose). Kaimo vardas fiksuojamas anksčiau, negu buvo įkurtas dvaras ir jo vardo forma buvo *Szidda*, taigi gali būti kilęs ir iš etnonimo *[[žydai|žỹdas]]* deminutyvinės formos *žydẽlis*.

## Istorija

Minimi nuo 1785 m., kai priklausė Įsruties apskrities Priekulės valsčiaus šatulinė kulmiškoji gyvenvietė. XX a. pradžioje buvo Agluonėnų valsčiuje. 1925 m. minimas Žydelių dvaras. XX a. tarpukariu veikė Žydelių geležinkelio stotelė prie Klaipėdos–Pėžaičių geležinkelio. Po II pasaulinio karo sunyko.

## Gyventojai

## Šaltiniai

## Nuorodos
* 
*
Žydeliai (Dovilai)

**Žydeliai** – buvęs kaimas Klaipėdos rajono savivaldybėje, 6 km į pietryčius nuo Klaipėdos.

## Etimologija
Greičiausiai kilęs iš pavardės *Žydẽlis*, nors lygiai tokia forma šiame krašte nėra užfiksuota, plg. *Žydaitis* ir *Szidat* (Pėžaičiuose). Pavadinimas *Eglien Görge* greičiausiai kilęs iš pavardės **Eglynas*, kuri gausiai paliudyta ir išplitusi visoje šiaurinėje Klaipėdos krašto dalyje ir greičiausiai yra latviškos kilmės.

## Istorija

1736 m. Klemiškės domenų valsčiaus kaime paminėtos 3 lietuviškai kalbančių valstiečių šeimos. 1831 m. čia buvo 16 gyventojų. 1863 m. sujungta su piečiau buvusiomis valdomis į Švepelių kaimo bendruomenę. Priklausė Klaipėdos parapijai.

## Gyventojai

## Šaltiniai

## Nuorodos
* 
*
Cenkūnė

**Cenkūnė** (arba ***Senkūnė***) – buvęs kaimas Klaipėdos rajono savivaldybėje, 1 km į rytus nuo Rimkų geležinkelio stoties, prie Smeltalės upės.

## Etimologija

Vilius Pėteraitis, sekdamas Kiparskiu, pavadinimą sieja su kuršiška šaknimi **cenk-*, plg. *ceñkurs* ‚kekė‘, plg.  ‚kankorėžis‘, taip pat Latvijos vietovardžius *Senckun, cenkuoņas ciems*.

## Istorija

Žymima nuo XVIII a. pradžios. XVIII a. pabaigoje buvo kulmiškasis kaimas. XX a. pradžioje – vidutinio dvaro sodyba dešiniajame Smeltalės krante ir 2 maži viensėdžiai. 1941 m. prijungta prie Karlsbergo seniūnijos.

## Gyventojai

## Šaltiniai

## Nuorodos
* 
*
Petar Bosančić

**Petaras Bosančičius** (*Petar Bosančič*; g. 1996 m. balandžio 26 d.) – dvigubą Kroatijos ir Bosnijos pilietybę turintis futbolininkas, gynėjas.

## Karjera
Kitados priklausė NK Solin klubo jaunimo ugdymo sistemai, o vėliau perėjo į Hajduk Split. Profesionalo karjerą pradėjo Hajduk Split klube. Žaidė Hajduk Split II (jaunimo komanda), debiutavo pagrindinėje komandoje. Nuomos pagrindais buvo perleistas Dugopolje, o vėliau Sesvete klubms. 2018–2021 m. rungtyniavo NK Istra 1961 (Kroatija).

2021 m. rudenį persikėlė į FK Marìupolʹ Ukraina. 2022 m. atstovavo NK Široki Brijeg (Bosnija ir Hercegovina).

2022–2023 m. sezone žaidė Varnos „Černo More“ (Bulgarija). 2023 m. kovo mėn. persikėlė į Riga (Latvija). 2024 m. vasarą perėjo į FK Auda (Latvija).

### „Žalgirio“ klubas
2025 m. vasario pabaigoje pasirašyta sutartis su „Žalgirio“ klubu. 2025 m. kovo 3 d. treniruotės metu futbolininkas patyrė sunkią traumą.

2025 m. rugsėjo 11 d. paskelbta, kad futbolininkas prisijungė prie komandos. 2025 m. rugsėjo 20 d. debiutavo Žalgiris B komandoje Pirmos lygos rungtynėse prieš Kauno Žalgiris B. Susitikimą pradėjo kaip atsarginis, o aikštėje pasirodė po keitimo 58 min. vietoje Tomo Bakšio. Namuose žaidę vilniečiai palaužė varžovus minimalia persvara 1–0.

2025 m. spalio 22 d. debiutavo A lygos rungtynėse prieš FK Kauno Žalgiris. Susitikimą pradėjo kaip atsarginis, o aikštėje pasirodė 80 min. vietoje Liviu Antalio. Vilniečiai palaužė varžovus rezultatu 2-1.

## Statistika
; A lygos statistika

Spalvų reikšmės:
:  Rungtyniavo A lygoje;
:  varžėsi Pirmoje lygoje;

## Laimėjimai
;  su FK Žalgiris
* **[[A lyga|A lygos čempionas]]** TBA

## Rinktinės
Kitados atstovavo Kroatijos U-21 jaunimo rinktinei.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Palangos mūšis (1915)

**Palangos mūšis (1915 m.)** – 1915 m. kovo 23 d. (pagal Grigaliaus kalendorių – balandžio 6 d.) prie Palangos vykęs Vokietijos imperijos kariuomenės pajėgų mūšis su Rusijos imperijos kariuomene, vienas Pirmojo pasaulinio karo mūšių, Rusijos pajėgų traukimosi iš Klaipėdos metu vykusių kautynių dalis.

Susirėmimas menkai aprašytas tiek to meto šaltiniuose, tiek ir vėlesnėje istoriografioje. Mūšis įvyko Vokietijos kariuomenei persekiojant tiš Klaipėdos besitraukusius rusų dalinius. Konkretūs dalinių pavadinimai liko neužfiksuoti, tačiau tikėtina, kad per Palangą galėjo trauktis iš šio miesto kovo 18 d. į Klaipėdą išžygiavęs Rusijos kariuomenės dalinys. Juos prie Kalotės kaimo dviejų artilerijos pabūklų ugnimi nesėkmingai mėgino stabdyti vyresniojo leitenanto (?) Kupelio (Kuppel) vadovaujami kariai, tačiau rusų dalinys vokiečius apėjo iš rytų pusės per Sendvario, Joniškės kaimus.

Rusų pajėgos iš Klaipėdos pradėjo trauktis kovo 22 d. Persekiodami rusus generolo majoro fon Ezebeko vadovaujamos brigada kariai judėjo į šiaurę, link Kretingos. Kovo 23 d. vokiečiai pasiekė iki karo Rusijos imperijai priklausiusią Palangą. Į pagalbą Vokietijos kariams atvyko jūrų pajėgos. Oficialiuose šaltiniuose teigiama, kad persekiojant atsitraukiančius dalinius iš viso dalyvavo 7 dideli laivai ir 28 minininkai. Šiuolaikiniai istorikai abejoja, kad tokios gausios pajėgos tam būtų mestos tokiam nedideliam tikslui pasiekti, ypač kai tuo metu visai netoli, ties Taurage, buvo susidariusi kritinė padėtis.

Po neilgų kautynių Rusijos kariai buvo priversti apleisti Palangą.

Iš viso persekiojimo ir šio mūšio metu vokiečiai į nelaisvę paėmė apie 500 Rusijos karių, užvaldė 3 artilerijos pabūklus, 3 kulkosvaidžius ir kelis vežimus su amunicija.

Sėkmingą tolesnį Rusijos karių persekiojimą teko nutraukti gavus žinių apie Vokietijos pajėgų pralaimėjimą prie Tauragės. Vokietija puolimą atnaujino tų pačių metų balandį, kaip Šiaulių-Rygos operacijos dalį.

## Išnašos

## Literatūra

* KAA, f. 50, ap. 2, b. 199, l. 240.
* Pečiulis, Marius, Pirmojo pasaulinio karo veiksmai Vakarų Lietuvoje – Vokietijos ir Rusijos pasienyje – 1915 m. pradžioje – Karo archyvas, t. XXV, Vilnius, 2010.
* Der russische Raubzug gegen Memel, Weißeritz-Zeitung: 29.03.1915.
* Sembritzki, J., Geschichte des kreises Memel, Memel, 1918.
* Vyriausiojo kariuomenės Vado štabo pranešimas. Rytų karo lauke. Karas // Lietuvos žinios, 1915 kovo 15 (28) d., Nr. 31, p. 3.
Spausdinimo mašina

**Spausdinimo mašina** arba **spausdinimo staklės** – poligrafijos įrenginys knygų, žurnalų, kitų leidinių teksto ir iliustracijų atspaudams reikiamu tiražu popieriuje ar kitoje medžiagoje gaminti. Šiuo mechaniniu prietaisu popieriumi ar audiniu spaudžiamas rašalu padengtas paviršius, taip ant popieriaus ar audinio atspaudžiant norimą tekstą ar iliustraciją. Spausdinimo mašina ženkliai patobulino ankstesnius spausdinimo būdus, kai audinys, popierius ar kita terpė buvo šveičiama arba trinama tam, kad būtų perkeliamas raštas ar iliustracija. Spaustuvės išradimas ir visuotinis paplitimas laikomas vienu įtakingiausių Antrojo tūkstantmečio įvykių, spausdinimo revoliucija.

Spausdinimo mašina buvo išrasta apie 1440 m. Jos išradėjas – Vokietijos auksakalys Johanas Gutenbergas. Sukurta pagal tuo metu jau paplitusių sraigtinių presų konstrukciją. Viena kilnojamojo tipo spausdinimo mašina per darbo dieną galėjo atspausdinti iki 3600 puslapių. Tai gerokai greitesnės apsukos lyginant su rankiniu spausdinimu (iki 40) ar perrašymu (vos keli). Gutenbergo išradimas leido tiksliai ir greitai sukurti metalinį kilnojamąjį šriftą dideliais egzemplioriais. Manoma, kad pirmoji sėkmingai veikusi spaustuvė Lietuvoje (LDK) įkurta Pranciškaus Skorinos Vilniuje.

## Taip pat skaitykite
* Poligrafija

## Šaltiniai
Lydimai

**Lydimai** – buvęs kaimas Klaipėdos rajono savivaldybėje, 9 km į rytus nuo Klaipėdos, šiauriau magistralės . Dabar tai rytinė Dirvupių kaimo dalis, čia yra Dirvupių kaimo kapinės.

## Etimologija
Pavadinimas kilęs iš  ‚skynimas, kirtimas‘. Šis atsiradęs Lietuvai prijungus Klaipėdos kraštą, neaišku, kodėl pakeitus senąją formą ***Paugai***. Ši kilusi iš pavardės *Páuga*, plg. latviška pavardė *Pauga* iš  ‚pakaušis, sprandas; užsispyrėlis‘, Klaipėdos krašte ji visai nepaplitusi.

## Istorija

1785 m. minimas kaip karališkasis kaimas, buvo 3 sodybos. 1875 m. Paugai priklausė Dauparų dvarui, XX a. buvo savarankiškas dvaras.

XIX a. pradžioje minimas kaip šatulininkų ir žemdirbių kaimas, vėliau virtęs dvaru. XX a. pradžioje tai buvo vidutinė dvaro sodyba, kuriai priklausė ir *Neufelde* palivarkas prie plento. Sovietmečiu Lydimų (Paugų) dvaro ir Pakrantės palivarko sodybos buvo visiškai sunaikintos, vietovė tapo nebegyvenama.

## Gyventojai

## Šaltiniai

## Nuorodos
* 
*
Lūžai (Klaipėda)

**Lūžai** (arba ***Žužeikiai***) – buvęs kaimas Klaipėdos rajono savivaldybėje, 6 km į pietryčius nuo Klaipėdos, piečiau magistralės , dešiniajame Smeltalės krante. Dabar tai rytinė Jakų kaimo dalis.

## Etimologija
Pavadinimo *Lūžai* kilmė greičiausiai asmenvardinė, 1751 m. minimas *Martins Luźia von Luźen*. Pavardė *Lūžà* ar panaši buvo paplitusi į pietus nuo Klaipėdos. Žiužeikių pavadinimas – galbūt iš lietuviškios pavardės *Žužei̇̃kis*, kuri turbūt sietina su *Žiužnỹs* ar panašiomis – iš ,  ‚šlamėti, čiurenti‘.

## Istorija

Kaimas kūrėsi prie senojo vieškelio Klaipėda–Gargždai ties perkėla per upę. Nuo XVIII a. kaimas vadintas ir Lūžais, ir Žužeikiais. 1736 m. priklausė Klemiškės domenų valsčiui, 1874 m. priskirtas Klausmylių valsčiui.

XX a. pradžioje kaimo vakariniu pakraščiu nutiestas Klaipėdos–Dovilų geležinkelis, tuomet kelios didesnės sodybos susijungė su Jakais, buvo bendros abiejų kaimų kapinės. 1926 m. priklausė Dirvupių valsčiui. 1939 m. Lūžai prijungti prie Mižeikių bendruomenės. 1989 m. dar buvo išlikusios kapinaitės.

## Gyventojai

Kaimo gyventojų kalbėta tik lietuviškai.

### Žymūs žmonės
* Mikelis Kaitinis (1850–1938), Mažosios Lietuvos visuomenės veikėjas, tautosakos rinkėjas.

## Šaltiniai

## Nuorodos
* 
*
Mutonas

**Mutonas** ( – 'avinas'), **avino kakta** – apvalios arba ovalios formos ledyno nugludinta ir nupoliruota pamatinių uolienų uola, esanti senovės ar šių laikų apledėjimo regione. Ilgis siekia ligi keleto šimtų metrų, o aukštis – ligi 50 metrų.

Šonas, atgręžtas į slinkusį ledyną, būna lėkštas ir daugiau nušlifuotas, o priešingas – nelygus ir status. Pasitaiko mutonų, kurių paviršių subraižė kadaise į ledyną įšalę bei drauge su juo judėję akmenys.

Garbanotomis uolomis įvardijamos stambios mutonų santalkos.

Mutonų gausu tokiuose kraštuose, kaip Labradoro pusiasalis, Ugnies Žemė, Škotija, Skandinavija, Kolos pusiasalis, Karelija.

## Išnašos
Žiobriškė

**Žiobriškė** – buvęs kaimas Klaipėdos rajono savivaldybėje, 3 km į vakarus nuo Agluonėnų. Dabar tai Kantvainų kaimo dalis.

## Etimologija
Priesagos *-išk-* vedinys iš apylinkėse gerai paliudytos pavardės *Žióbris* (oficialiai *Szobries*). Pavardė kilusi iš žuvies pavadinimo *[[žiobris|žióbris]]*.

## Istorija

Minima 1691 m. 1785 m. *Szoberischken* paminėta kaip Įsruties apskrities Priekulės valsčiaus kulmiškoji gyvenvietė. 1905 m. buvo Stragnų dvaro palivarkas. 1912 m. prijungta prie Kantvainų kaimo bendruomenės. 1916 m. dar minima kaip dvaras. XX a. tarpukariu palivarkas išliko, bet sovietmečiu jo pastatai nugriauti.

## Gyventojai

## Šaltiniai

## Nuorodos
* 
*
Thomas Basila

**Tomas Bazila** (*Thomas Hervé Basila*; g. 1999 m. balandžio 30 d.) – dvigubą Prancūzijos ir Kongo DR pilietybę turintis futbolininkas, gynėjas.

## Karjera
Kitados priklausė Saint-Jean-le-Blanc klubo jaunimo ugdymo sistemai, o vėliau perėjo į US Orléans. Nuo 2013 m. atstovavo Nantes klubo jaunimo komandoms. Nuo 2016 m. žaidė jaunimo komandoje (Nantes II), o 2019 m. pakviestas į pagrindinę klubo komandą.

Nuo 2021 m. priklausė KV Oostende (Nyderlandai). 2021–2023 m. nuomos pagrindais buvo perleistas Nantes klubui.

2024 m. persikėlė į Mesaimeer klubą (Kataras), žaidusį Kataro Antrame divizione (antra pakopa).

### „Žalgirio“ klubas
2025 m. pasirašyta sutartis su „Žalgirio“ klubu. 2025 m. kovo 6 d. oficialiai pristatytas futbolo bendruomenei.

2025 m. balandžio 25 d. oficialiai debiutavo A lygos rungtynėse prieš FK Panevėžys. Susitikimą pradėjo startinėje sudėtyje, o pirmojo kėlinio pabaigoje pasiuntė kamuolį į savus vartus. Žalgiriečiai pirmavo (2-0), o po Tomo Bazilos įvarčio rezultatas tapo 2-1. Dar vieną įvartį į savus vartus pelnė Jurijus Kendyšas ir rezultatas tapo lygus (2-2). Rungtynių pabaigoje Lucas de Vega pelnė įvartį ir panevėžiečiai palaužė varžovus rezultatu 3-2.

2025 m. patyrė sunkią traumą ir praleido dalį sezono.

## Statistika
; A lygos statistika

Spalvų reikšmės:
:  Rungtyniavo A lygoje;

## Laimėjimai
;  su FK Žalgiris
* **[[A lyga|A lygos čempionas]]** TBA

## Rinktinės
Kitados atstovavo įvairaus amžiaus Prancūzijos U-21 jaunimo rinktinėms.

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Rancho Santana FC

**Rancho Santana Fútbol Club** arba **Rancho Santana** ()  – Nikraragvos futbolo klubas įsikūręs El Limono mieste. 

## Istorija
2015 m. įkurtas futbolo klubas. Nuo 2024–2025 m. sezono rungtyniavo aukščiausioje šalies lygoje.

## Pasiekimai
; Liga Primera de Nicaragua

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Nikaragvos nacionalinei rinktinei
*  *Ronald Palacios*, puolėjas;

; Užsieniečiai
*  Ismel Morgado, vartininkas;
*  Mario Peñalver, gynėjas;

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Baltrumai

**Baltrumai** (arba ***Mažieji Jakai***) – buvęs kaimas Klaipėdos rajono savivaldybėje, 1 km į šiaurės vakarus nuo Dovilų. Dabar tai Dovilų miestelio dalis, esanti prie Lašiupio upelio.

## Istorija

Minimi 1785 m. XX a. pradžioje priklausė Dovilų parapijai. Iki XX a. vidurio už kelių šimtų metrų į pietus nuo kaimo ėjo Klaipėdos–Dovilų geležinkelis.

## Gyventojai

## Šaltiniai

## Nuorodos
* 
*
Stimbrai

**Stimbrai** – buvęs kaimas Klaipėdos rajono savivaldybėje, 8 km į rytus nuo Klaipėdos, piečiau magistralės , kairiajame Smeltalės krante. Dabar tai rytinė Jakų kaimo dalis.

## Etimologija
Pavadinimas kilęs iš pavardės *Stimbra*, kuri gausiai paliudyta artimose apylinkėse ir pamario kaimuose. sietina su  ‚kotas, stagaras‘, gali būti latviškos (kuršiškos?) kilmės, plg.  ir kt. ‚medžio stuobrys‘, *stimbinis* ‚prastas arklys‘. Forma *Podszeit-Stankus* kilusi iš pavardžių *Puodžáitis* ir *Stañkus*. Šaltiniuose minima forma *Kreßiten, Krißehlen, Kreßehlen, Kreßeiten* atstatoma kaip ***Križeliai***. Ji kildinama iš pavardžių *Križaitis, Kriszis, Kriszus, Kreszis*, kurios – galbūt padarytos iš žodžio  ‘krepšys‘.

## Istorija

Minimi nuo XVII a. 1897 m. prijungtas *Prussen Martin* kaimas. Stimbrai priklausė Klaipėdos parapijai.

## Gyventojai

## Šaltiniai

## Nuorodos
* 
*
Labotakiai

**Labotakiai** – buvęs kaimas Klaipėdos rajono savivaldybėje, 1 km į vakarus nuo Gručeikių, prie P. Plechavičiaus poligono. Kaimui priklausė žemės iki Vilhelmo kanalo rytuose. Dabar tai rytinė Kairių kaimo dalis.

## Istorija

Minimi XVIII a. Priklausė Klaipėdos parapijai.

## Gyventojai

## Šaltiniai

## Nuorodos
* 
*
Gerviškiai

**Gerviškiais** (arba ***Gerviškėmis***) vadinamos gyvenvietės:

## Lietuva
* Gerviškiai Klaipėdos rajone;
* Gerviškės, seniūnijos centras Šalčininkų rajone;
* Gerviškė Šilalės rajone.

## Rusija
* Gerviškiai (Žavoronkovas), kaimas Kaliningrado srities Gusevo rajone.
Patrik Matyžonok

**Patrik Matyžonok** (g. 2006 m. liepos 23 d.) – Lietuvos futbolininkas, puolėjas. Kitados atstovavo Lietuvos jaunimo rinktinėms.

## Karjera

### „Žalgirio“ klubas
Nuo 2024 m. atstovavo Žalgiris B, ir klubo pagrindinei komandoms. 2024 m. balandžio 12 d. sudaryta pirmoji profesionali sutartis su FK Žalgiris.

2025 m. balandžio 25 d. pelnė savo pirmąjį įvartį A lygos rungtynėse prieš FK Panevėžys. Žalgiriečiai po Henrique Devens ir Patriko Matyžonoko tikslių smūgių pirmavo (2-0), tačiau Tomas Bazila pelnė įvartį į savus vartus ir rezultatas tapo 2-1. Dar vieną kamuolį į savus vartus nukreipė Jurijus Kendyšas ir rezultatas tapo lygus (2-2). Rungtynių pabaigoje Lucas de Vega pelnė įvartį ir panevėžiečiai palaužė varžovus rezultatu 3-2.

## Statistika
; A lygos statistika

Spalvų reikšmės: 
: Rungtyniavo A lygoje;
: Pirmoje lygoje;
: Antroje lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.
*  **Supertaurės laimėtojas**: 2025 m.

## Rinktinės

2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
CD Cacahuatique

**Club Deportivo Cacahuatique**, o trumpai vadinamas **CD Cacahuatique** – Salvadoro futbolo klubas, įkurtas Siudad Barijoso mieste.

Namų rungtynes žaidžia *Cancha C. Ecológico El Amaton* stadione (), talpinančiame 5 tūkst. žiūrovų.

## Istorija
Klubo ištakos siekia 1968 m. Kitados rungtyniavo žemesniuose divizionuose. Nuo 2024–2025 m. žaidė aukščiausioje šalies lygoje.

## Pasiekimai
;  Primera División

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Garsesni žaidėjai
; Žaidėjai, atstovavę Salvadoro nacionalinei rinktinei
*  Rommel Mejía, puolėjas;
*  Juan Carlos Argueta, puolėjas;
; Užsieniečiai
*  nežinoma

## Išnašos

## Nuorodos
* 
* SOCCERWAY
* FLASHSCORE
* Transfermarkt
* Globalsportsarchive
Johanas Karlas Zembrickis

**Johanas Karlas Zembrickis** (; ***Janas Karolis Zembžyckis***, ; 1856 m. sausio 10 d. – 1919 m. kovo 8 d.) – vokiečių istorikas, lietuvių tautosakos rinkėjas, raštijos darbuotojas.

## Biografija

Kilęs iš mozūrų bajorų. 1880 m. Alėckoje įgijęs vaistininko specialybę pradėjo dirbti Klaipėdos vaistinėje. 1881 m. vedė lietuvininkę L. Šličkutę ir persikėlė į Tilžę. 1893 m. galutinai apsigyveno Klaipėdoje. Leido literatūrą apie Mažąją Lietuvą ir Lenkiją, rinko istorinę medžiagą. Laisvalaikiu sutvarkė Klaipėdos miesto archyvą, kuriame jo įvesta sistema išliko iki 1944 m.

Paliko daugiau kaip 150 publikacijų istorijos, etnografijos, lingvistikos klausimais.

## Šaltiniai
Blušiai

**Blušiai** (arba ***Vėsaičiai***) – buvusi gyvenvietė, dabar Klaipėdos miesto kvartalas Labrenciškės rajone, esantis šiaurinėje miesto dalyje, 1 km į pietus nuo Kalotės. Kaimą mena Blušių gatvė.

## Etimologija

Pavadinimas kilęs iš pavardės *Blùšius, Blušỹs*, kuri gausiai paliudyta apylinkėse. Ši galbūt atsargiai sietina su , . ***Vėsaičių*** pavadinimas kilęs iš asmenvardžio *Weßath, Weßait*. 1511–1520 m. *Meschekerkell* kaime minimas *Andres Wesatczs*, 1540 m. *Andre Weßytt*, 1687 m. *Andreß Wedesaath*. Asmenvardis tikriausiai sietinas su latvių šaknies *vies-* ‚viešas, viešnia, viešėti‘ vardais (*Wesiedte, Viesturs* ir kt.). Pavadinimas ***Schlaweg Peter*** sietinas su Kurše minimais asmenvardžiais *Schlaweis, Schlaveidt, Sclawune, Schlaveis, Schlaueis, Schlaueis* ir kt., kurie gal susiję su  ‚garsas, žinia, garbė‘ (dar plg. *[[Šlaveitai]]* Kretingos rajone).

## Istorija

Apylinkėse rastas III–V a. kapinynas.

1736 m. priklausė Sendvario domenų valsčiui, kaime buvo 2 savininkai – Martin Blusch ir Hans Blusch. 1785 m. minima *Wehsaath Hermann* arba *Bluschen* gyvenvietė Klaipėdos valsčiuje. Priklausė Klaipėdos žemininkų parapijai, sovietmečiu sunyko.

## Gyventojai

## Šaltiniai

## Nuorodos
* 
*
Vėsaičiai

**Vėsaičiais** vadinami buvę kaimai:
* Blušiai Klaipėdos miesto teritorijoje,
* Vėsaičiai Klaipėdos rajone.
Gerviškiai (Klaipėda)

**Gerviškiai** (arba ***Dėckiai***) – buvęs kaimas Klaipėdos rajono savivaldybėje, 1 km į šiaurės vakarus nuo Lėbartų. Dabar tai pietrytinė Kiškėnų kaimo dalis.

## Etimologija
Gerviškių pavadinimas pradėtas vartoti tik po Klaipėdos krašto prijungimo prie Lietuvos. Kilęs iš pavardės *Gérvė* (tačiau tokia apylinkėse nežinoma) arba iš paukščio pavadinimo *gérvė*. ***Dėckių*** pavadinimas kilęs iš pavardės *Dėckỹs*. Ši pavardė čia fiksuojama nuo XVIII a. (*Martin Dietzkis / Dietzke, Michel Detzke*). Asmenvardžio kilmė nėra visai aiški, jis ir jo vediniai (*Detzkeit* ir panašūs) paplitę išimtinai tik Klaipėdos krašte. Gali būti vokiško asmenvardžio trumpinys arba sietinas su baltų šaknimi *deg-*, kuri dėl latvių kalbos fonetikos tam tikrose pozicijose atliepiama kaip *dedz-*, (pvz.  ‚išdeginta pieva‘). Pavadinimas ***Hennig Hans*** – iš vokiškos pavardės *Hennig* ir vardo *Hans*.

## Istorija

Minimi 1736 m. XX a. pradžioje priklausė Dovilų parapijai. Anksčiau tai buvo atskiras kaimas šiauriau dvarvietės, vėliau ten buvo pastatyta Lėbartų dvaro Klaipėdos–Dovilų siaurojo geležinkelio stotelė. Lietuvos valdymo laikais Dėckiais buvo vadinamas Lėbartų dvaras, o likusioji kaimo dalis vadinosi Gerviškiais. Tarp Gerviškių ir Lėbartų veikė mokykla.

## Gyventojai

## Šaltiniai

## Nuorodos
* 
*
Vytautas Bukauskas

**Vytautas Bukauskas** (1928 m. rugpjūčio 20 d. Juodaičių k., Girkalnio valsčiuje, Raseinių apskrityje – 2020 m. gegužės 23 d.) – politinis kalinys, visuomenės veikėjas, knygos „Studentų byla“ sudarytojas.

## Biografija
Vytautas Bukauskas gimė 1928 m. rugpjūčio 20 d. Juodaičių kaime, Girkalnio valsčiuje, Raseinių apskrityje (dabar Jurbarko rajonas). Mokėsi Ariogalos gimnazijoje, kurią baigė 1949 metais (ten saugomas jo archyvas). 1949 m. įstojo į Kauno Vytauto Didžiojo universitetą, Mechanikos fakultetą.

1950 m. kartu su kitais studentais įkūrė Vieningąją darbo sąjungą (VDS), buvo Kauno grupės vadovas. 1952 m. buvo areštuotas ir nuteistas kartu su kitais 16 VDS narių 25 metams kalėjimo. Kalėjo iki 1956 m.

Po tremties Vytautas Bukauskas dirbo Panevėžyje. 1989 m. Lietuvos Aukščiausiojo teismo sprendimu buvo reabilituotas.

Vytautas Bukauskas buvo Politinių kalinių sąjungos tarybos ir prezidiumo narys, Vilniaus skyriaus valdybos pirmininkas iki mirties 2020 m. gegužės 23 d. Jis yra knygos „Studentų byla“ iniciatorius, sudarytojas ir vienas iš autorių.

Vytautas Bukauskas yra svarbus Lietuvai dėl savo politinės veiklos ir kovos prieš sovietinę sistemą. Js buvo aktyvus politinių kalinių ir tremtinių teisių gynėjas ir kovotojas už laisvę. Jo sudaryta knyga „Studentų byla“ turi istorinę reikšmę, nes tai yra svarbus dokumentas apie Lietuvos kovą už nepriklausomybę. Archyvinė medžiaga saugoma Ariogalos gimnazijos muziejuje ir KTU muziejuje.

## Asmeninis gyvenimas
Vytautas Bukauskas buvo vedęs Teresę Ramanauskaitę-Bukauskienę (1929–2001), poetę, mokytoją ir mokslininkę.

## Šaltiniai

## Nuorodos
* LRT: Mirė Vytautas Bukauskas
* „Studentų byla“ (PDF)
Vėsaičiai (Kretingalė)

**Vėsaičiai** (arba ***Žeimiai***) – buvęs kaimas Klaipėdos rajono savivaldybėje, dabar Grabių kaimo dalis.

## Etimologija
***Vėsaičių*** pavadinimas kilęs iš asmenvardžio *Weßath, Weßait*. 1511–1520 m. *Meschekerkell* kaime minimas *Andres Wesatczs*, 1540 m. *Andre Weßytt*, 1687 m. *Andreß Wedesaath*. Asmenvardis tikriausiai sietinas su latvių šaknies *vies-* ‚viešas, viešnia, viešėti‘ vardais (*Wesiedte, Viesturs* ir kt.). ***Žeimių*** pavadinimas – iš pavardės *Žeimỹs*, tačiau ji labiau paplitusi apie Rusnę ir Skirvytę ir prie Šilutės. Šis vardas fiksuojamas vėliau negu *Weßait, Wesath* ar pan., galbūt priklausė atvykėliui.

## Istorija

Minimi nuo 1540 m. 1736 m. priklausė Sendvario domenų valsčiui. 1802 m. kaimas vadintas *Szeymen*. XIX a. suformuota kaimo bendruomenė. 1895 m. dalis jos teritorijos, o 1896 m. visa likusi teritorija prijungta prie Grabių kaimo. Priklausė Kretingalės, nuo 1904 m. – Karklės parapijai.

## Gyventojai

## Šaltiniai

## Nuorodos
* 
*
Idowu Kuku

**Idovu Kuku** (; 2004 m. birželio 14 d.) – Nigerijos futbolininkė, gynėja. Žaidė Lietuvoje, atstovavo Vilniaus MFA „Žalgirio-MRU“ ir Šiaulių „Gintros“ klubams. Kviesta į į Nigerijos WU-17 ir WU-20 jaunimo rinktines.

## Karjera
Gimė ir užaugo Nigerijoje. Futbolininkės karjera prasidėjo gimtinėje, kur rungtyniavo „Osun Babes“ klube. Vėliau persikėlė į Kazachstaną. Atstovavo „Tomiris“ klubui, o 2023 m. persikėlė į Šymkento „BIIK“. Dalyvavo UEFA moterų Čempionių lygoje. 2024 m. rungtyniavo Vilniaus MFA „Žalgirio-MRU“.

### [[FC Gintra]]
2025 m. vasario 28 d. „Gintros“ klubas oficialiai pristatė naujokę.

2025 m. kovo 8 d. oficialiai debiutavo klube Baltijos lygos rungtynėse Rygoje prieš vietos „RFS“ futbolininkes. Susitikimas baigėsi nulinėmis lygiosiomis (0-0).

### MFA Žalgiris
2026 m. pradžioje persikėlė į MFA Žalgiris-MRU.

2026 m. vasario 15 d. debiutavo Baltijos moterų futbolo lygos rungtynėse prieš Saku Sporting. Vilnietės sutriuškino varžoves rezultatu 5–0.

### KRFA
2026 m. perėjo į KRFA. 2026 m. kovo 23 d. debiutavo moterų A lygos rungtynėse prieš FK Žalgiris.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Pasiekimai
;  **su [[FC Gintra]]:**
* **Lietuvos čempionė**: 2025

## Išnašos

## Nuorodos
* gintra.lt  (Apie žaidėją)
* SOCCERWAY
* SOCCERDONNA
* lietuvosfutbolas.lt
Connie Caliz

**Koni Elizebeta Kalis Marokin** (; 1993 gruodžio 15 d.) – meksikiečių kilmės Meksikos–JAV futbolininkė, saugė. Žaidė Lietuvoje, atstovavo Šiaulių „Gintros“ klubui. Kitados kviesta į Meksikos WU-20 jaunimo rinktinę.

## Karjera
JAV gimusi, pradėjo sportuoti Kalifornijoje. Vėliau rungtyniavo Kalifornijos valstijos Fullertono universiteto komandoje. Priklausė „Portland Thorns“ klubui.

Vėlesniais metais persikėlė į Europą. Atstovavo „Club Monte“ ir „FC Viajes Interrias“ (Ispanija). Rungtyniavo Mazatlán ir Tijuana klubuose (Meksika) ir Filipinuose.

### [[FC Gintra|„Gintros“ klubas]]
2025 m. vasario 21 d. oficialiai pranešta, kad pasirašyta sutartis su „Gintros“ klubu.

2025 m. kovo 8 d. oficialiai debiutavo klube Baltijos lygos rungtynėse Rygoje prieš vietos „RFS“ futbolininkes. Susitikimas baigėsi nulinėmis lygiosiomis (0-0).

## Statistika
; A lygos statistika

Spalvų reikšmės:
:  rungtyniavo moterų A lygoje;

## Pasiekimai
;  **su [[FC Gintra]]:**
* **Lietuvos čempionė**: 2025

## Išnašos

## Nuorodos
* SOCCERWAY
* SOCCERDONNA
* lietuvosfutbolas.lt
* [ Globalsportsarchive]
RFS Women

**RFS  Women** – Latvijos futbolo klubas iš Rygos. Šis straipsnis apie klubo moterų komandą, rungtyniavusią Latvijos moterų aukščiausioje futbolo lygoje.

## Klubo istorija
2024 m. sezone futbolo klubas „RFS“ subūrė pajėgią moterų komandą, debiutavusią Latvijos moterų futbolo aukščiausioje lygoje. Debiutantės iškovojo antrą vietą.

2025 m. kovo 2 d. tapo Žiemos taurės turnyro nugalėtojomis. „RFS Women“ futbolininkės finale rezultatu 3:0 nugalėjo Auda. Įvarčius pelnė Ērika Gricijenko, Nikola Pinčuka un Alīna Ansone.

2025 m. sėkmingai licencijavosi ir rungtyniavo „LuckyBet“ Sieviešu futbola līgā.

## Pasiekimai
;  **[[Sieviešu futbola līga]]:**
* **Latvijos čempionės (0):** 
* Antroji vieta (2): 2024, 2025 m.

## Sezonai
; Pastarųjų metų sezonai

|}

## Sudėtis
Atnaujinta: 2025 m. kovo 5 d.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Spalvinė gama

## Apranga
; Sportinės aprangos pokyčiai.
* Namuose žaidė tradicine apranga. 

## Taip pat skaitykite
* FK RFS – apie RFS klubo vyrų komandą.

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Olongapas

**Olongapas** () – miestas Filipinuose, Lusono salos vakaruose, Centrinio Lusono regione, žemumoje Subiko įlankos pakrantėje. Turi provincijos lygmens statusą. Yra jūrų uostas, oro uostas, greitkelis į Anchelesą. Yra Subiko įlankos laisvoji ekonominė zona (laivų statyba, technologijų parkas, dujų terminalas, logistikos mazgas). Plėtojamas turizmas, Olongapas pasižymi paplūdimiais ir kurortinėmis zonomis.

## Istorija
XIX a. pab. patogiame Subiko užutėkyje ispanai įkūrė karinio laivyno bazę, pastatė tvirtovę. Bazę toliau plėtojo XX a. pr. Filipinuose įsitvirtinę amerikiečiai. II pasaulinio karo metais per mūšius tarp amerikiečių ir japonų Olongapas smarkiai nuniokotas.

1959 m. Olongapas gavo savivaldybės, 1966 m. – miesto statusą. Ir po Filipinų nepriklausomybės amerikiečiai Olongape tebelaikė karinę jūrų bazę, kuri skatino miesto plėtrą. 1991 m. miestą nuniokojo Pinatubo išsiveržimas. 1992 m. JAV karinę bazę apleido, Filipinai jos vietoje įkūrė laisvąją ekonominę zoną ir laisvąjį uostą.


Aerial view of Naval Base Subic Bay.jpg|Amerikiečių karinė jūrų bazė 1981 m.
Olongapojf6545 01.JPG|Miesto gatvė
Lighthouse Marina, Subic Bay - panoramio.jpg|Švyturys prie Subiko įlankos
7688Olongapo City National Highway Barangays Landmarks 14.jpg|Švč. Nekaltojo Prasidėjimo bažnyčia


## Šaltiniai
Malolosas

**Malolosas** () – miestas Filipinuose, Lusono salos centrinėje dalyje, Centrinio Lusono regione, Pampangos upės deltoje, 30 km į šiaurės vakarus nuo Manilos. Bulakano provincijos administracinis centras. Praeina Manilos–Ancheleso plentas ir geležinkelis. Ryžių ir daržovių auginimo centro prekybinis centras. Plėtojama žuvininkystė. Veikia Bulakano menų ir prekybos kolegija (nuo 1904 m.), Švč. Nekaltojo Prasidėjimo katedra-bazilika (pastatyta 1580 m.).

## Istorija
1571 m. Migelis Lopesas de Legaspis iš kelių kaimų prie Maloloso upės sudarė Maloloso enkomjendą. 1892 m. miestą pasiekė geležinkelis.

1899 m. sausio 23 d., vykstant filipiniečių sukilimui prieš JAV valdžią, Barasoaino bažnyčioje susitikę sukilėliai pasirašė Maloloso konstituciją ir paskelbė Filipinų nepriklausomybę. Malolosas buvo sukilėlių lyderio Emilijo Aginaldo būstinė ir faktinė sostinė (iki kovo mėnesio, kai miestą užėmė amerikiečiai).

## Šaltiniai
Obi Jeremiah Chinonso

**Obis Džeremijus Činonsas** (*Obi Jeremiah Chinonso*; g. 2005 m. kovo 25 d.) – futbolininkas iš Nigerijos, atakuojančio plano žaidėjas, saugas (vingeris).

## Karjera
Futbolininko karjerą pradėjo gimtinėje. Priklausė 1472 Football Club (Nigerija).

Nuo 2024 m. vasaros atstovavo FC Jazz (Suomija). Žaidė Ykkönen (trečia pakopa). 2024 m. liepos 6 d. debiutavo Ykkönen rungtynėse prieš PKKU (). Futbolininkas susitikimą pradėjo ant atsarginių suolelio, o aikštėje pasirodė antrojo kėlinio pradžioje ir žaidė iki finalinio švilpuko. Varžovai nugalėjo rezultatu 3-2. 2024 m. rugpjūčio 4 d. pelnė pirmąjį įvartį Ykkönen rungtynėse prieš VIFK. Po nigeriečio tikslaus smūgio rezultatas tapo 2-0, o netrukus žaidėjas buvo pakeistas. FC Jazz nugalėjo varžovus rezultatu 3-2. 2024 m. rugpjūčio 16 d. pasižymėjo įvarčiu prieš Atlantis. FC Jazz pirmavo rezultatu 3-1, o Obis Činonsas įtvirtino pergalę ir rezultatas tapo 4-1. 

### Alytaus „Dainava“
2025 m. kovo 5 d. tapo žinoma, kad futbolininkas atstovaus Alytaus „Dainavai“. Sudaryta dviejų metų sutartis.

2025 m. balandžio 12 d. debiutavo A lygos rungtynėse prieš Kauno rajono „Hegelmann“. Susitikimą pradėjo ant atsarginių suolelio, o aikštėje pasirodė po keitimo rungtynių pabaigoje. „Hegelmann“ nugalėjo varžovus rezultatu 3-2.

2026 m. kovo 17 d. pranešta, kad Alytaus mieste futbolininkas buvo užpultas ir sunkiai sužalotas peiliu. Vėliau pranešta, kad futbolininko būklė stabili. 2026 m. kovo 18 d. pranešta, kad paleistas iš ligoninės.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Krystian Okoniewski

**Krystianas Okonievskis** (*Krystian Okoniewski*; g. 2005 m. sausio 24 d.) – futbolininkas iš Lenkijos, atakuojančio plano žaidėjas, saugas, puolėjas. Kitados atstovavo Lenkijos jaunimo rinktinėms.

## Karjera
Futbolininko karjerą pradėjo gimtinėje, Zamostės mieste. Priklausė AMSPN Hetman () ir Gdansko „Lechia“ klubų jaunimo ugdymo sistemoms. Vėlesniais metais rungtyniavo Gdansko „Lechia“ dublerių komandoje.

Nuo 2023 m. vasario mėn. atstovavo Radomo „Radomiak“ klubui. Ekstraklasa sužaidė aštuoniolika rungtynių.

Nuo 2024 m. vasaros priklausė „Puszcza Niepolomice“. Ekstraklasa sužaidė ketverias rungtynes.

### Alytaus „Dainava“
2025 m. kovo 5 d. tapo žinoma, kad futbolininkas atstovaus Alytaus „Dainavai“. Į Alytų persikėlė nuomos pagrindais iki sezono pabaigos iš Nepolomicės „Puszcza“ (Lenkija).

2025 m. kovo 8 d. debiutavo A lygos rungtynėse prieš „Šiaulius“. Susitikimą pradėjo ant atsarginių suolelio, o aikštėje pasirodė po keitimo antrojo kėlinio pradžioje ir žaidė iki finalinio švilpuko. Rungtynės baigėsi rezultatyviomis lygiosiomis (2-2).

2025 m. gegužės 11 d. pelnė pirmąjį savo įvartį A lygos rungtynėse prieš FA Šiauliai. Po Okonievskio tikslaus smūgio alytiškiai pirmavo (1-0), tačiau neišlaikė persvaros ir patyrė pralaimėjimą rezultatu (1-2).

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; Asmeniniai įvertinimai
* 2025 m. birželio mėn. A lygos geriausias jaunasis futbolininkas;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Jogučiai

**Jogučiai** (arba ***Jagučiai, Šeškiai, Žvirbliai***) – buvęs kaimas Klaipėdos rajono savivaldybėje, dešiniajame Danės krante. Dabar tai pietinė Stančių kaimo dalis.

## Etimologija
1511–1520 m. prie Kretingalės minimi asmenys *Jorgenn und Dargusse Swirboll*, 1591 m. *Jagutte Schirwal*. Pavadinimas asmenvardinės kilmės, sietina su pavarde *Jagùtis, Jogùtis*, ši kildinama iš krikšto vardo *Jacob* trumpinio, išplėsto priesaga *-ut-*. Tačiau neišleistini iš akių ir baltiški dvikamieniai asmenvardžiai su šaknimis *Jag- / Jog-* (*Jãgvilas, Jógminas* ir pan.) bei jų trumpiniai. Pavardė Kretingalės apylinkėse buvo išplitusi.

## Istorija

Minimi nuo 1591 m. 1785 m. minimas kaip karališkasis kaimas su vandens malūnu, buvo 6 sodybos. Jogučių apylinkėse būta piliakalnio, žmonių vadinto Kukudra (Kukūdra?), kuris buvo nukastas dar XIX a. Taip pat rastas I tūkst. pradžios kapinynas.

XX a. pradžioje kaimo branduolys buvo Danės slėnio šlaite, mažesni viensėdžiai ir kalvė – vakariniame gale. Sovietmečiu kaimas sunyko.

## Gyventojai

## Šaltiniai

## Nuorodos
* 
*
Pampanga

**Pampanga** (, ) – upė Filipinuose, Lusono salos centrinėje dalyje. Prasideda keletu ištakų Karabaljo kalnuose. Teka į pietus. Įteka į Manilos įlanką, sudarydama didelę pelkėtą deltą. Kandambos pelkė, užimanti ~500 km², liūčių metu susidaro į šiaurę nuo deltos, ties santaka su Angatu.

Didžiausi intakai: Čikas (dešinysis), Angatas (kairysis).

Musonų metu (nuo liepos iki rugsėjo) smarkiai paplūsta, ypač, užėjus taifūnams. Pampangos vanduo gausiai naudojamas pasėlių drėkinimui, žuvivaisos ūkiuose. Aukštupyje sudarytas didelis Pantabangano tvenkinys.

Pagrindiniai miestai prie Pampangos: Risalis, Kabanatuanas, Santa Rosa, Arajatas.

## Šaltiniai
Subiko įlanka

**Subiko įlanka** (, ) – nedidelė Pietų Kinijos jūros įlanka (užutėkis), įsiterpusi į pietvakarinius Lusono salos krantus (Filipinai). Yra 55 km į šiaurės nuo Manilos įlankos žiočių, driekiasi šiaurės link. Aplink įlanką plyti antriniai miškai, ryžių, bananų pasėliai. Įlankos gale įsikūręs Olongapo uostamiestis bei Subiko miestas.

Dėl savo gilių vandenų ir užuovėjos nuo atviros jūros, Subiko įlanka nuo seno buvo strategiškai svarbi laivybai. Ispanai čia karinio laivyno bazę įkūrė 1884 m. Vėliau čia bazę įsteigė amerikiečiai. Dėl jos vyko nuožmūs II pasaulinio karo mūšiai. Subiko įlankos bazė buvo strategiškai svarbi Vietnamo karo metu, taip pat kaip viena pagrindinių amerikiečių bazių Šaltojo karo metais Pietryčių Azijoje. 1992 m. karinė bazė atiteko Filipinams ir buvo perdaryta į Olongapo laisvąją ekonominę zoną bei uostą.

## Šaltiniai
Šepotai

**Šepotai** – buvęs kaimas Šilutės rajono savivaldybėje, kairiajame Veiviržo krante. Dabar tai rytinė Kebelių kaimo dalis.

## Istorija

1685 m. minimas *Schepott Ringkait* kaimas, kuriame gyveno Priekulės smuklininkas. Priklausė Priekulės, nuo 1844 m. – Saugų parapijai. 1939 m. Šepotai prijungti prie Kebelių kaimo bendruomenės. Po 1945 m. kaimas sunyko.

## Gyventojai

## Šaltiniai

## Nuorodos
* 
*
Gausai

**Gausai** – buvęs kaimas Klaipėdos rajono savivaldybėje, dešiniajame Danės krante. Dabar tai centrinė Kretingalės miestelio dalis, esanti ties Klaipėdos ir Danės gatvių sankryža.

## Etimologija
Pavadinimas tikriausiai asmenvardinis, galbūt kuršiškas arba prūsiškas, plg. kuršiškas asmenvardis *Gausan*, prūsiškas *Gause*; šaknies reikšmė turbūt sietina su ,  ‚turtingas, apstus‘.

## Istorija

Minimi 1820 m. Čia buvo palivarkas, vėliau – dvaras. 1939 m. prijungti prie Kretingalės miestelio. Gausų evangelikai priklausė Kretingalės, katalikai – Klaipėdos parapijai.

## Gyventojai

## Šaltiniai

## Nuorodos
* 
*
Alsekai

**Alsekai** (arba ***Alseikiai***) – buvęs kaimas Klaipėdos rajono savivaldybėje, dabar pietrytinė Bruzdeilyno kaimo dalis. Kaimą mena Alseikių gatvė.

## Etimologija
Pavadinimas kilęs iš asmenvardžio, kuris 1590 m. minimas kaip *Jahn Alseigke*. Nors pavardė *Alsei̇̃kis, Alseikà* Lietuvoje populiari, paplitusi beveik išimtinai šiaurės žemaičių plote, o Klaipėdos krašte užregistruota tik Kretingalės seniūnijoje. Tikriausiai pavardė sietina su žodžiu *alséika* ‚žmogus, turintis dusulį, pavargęs‘ ar panašiai.

## Istorija

Minimi nuo 1590 m. XX a. 1-ojoje pusėje kaimo šiaurėje buvo kalvė, vakaruose – mokykla. 1939 m. prijungti prie Dargužių.

## Gyventojai

## Šaltiniai

## Nuorodos
* 
*
Sambaleso kalnai

**Sambaleso kalnai** (, ) – vulkaninis kalnagūbris Filipinuose, šiaurinės Lusono dalies pietvakariuose (Centrinis Lusonas). Driekiasi iš šiaurės vakarų į pietryčius nuo Lingajeno įlankos Bataano pusiasalio šiaurėje iki Manilos įlankos pietuose. Aukštis iki 2037 m (Tapulao kalnas, kitaip Hai Pikas). Pietuose užsibaigia ant Manilos įlankos kranto stūksančiu Mariveleso kalnu (1420 m). Yra veikiantis Pinatubo ugnikalnis.

Sambaleso kalnų šlaitus dengia tankūs miškai (įsteigtas Bataano nacionalinis parkas). Yra naudingųjų iškasenų telkinių.


Mt. Tapulao 3.jpg|Reginys nuo Tapulao kalno
SanNarciso,Zambalesjf0676 13.JPG|Kalnai San Narsiso apylinkėse
Crater of Mt.Pinatubo.jpg|Pinatubo ugnikalnio krateris
SanAntonio,Zambalesjf8947 14.JPG|Maubabano kalnas


## Šaltiniai
Ilginiškiai

**Ilginiškiai** (arba ***Ilgijonai***) – buvęs kaimas Klaipėdos rajono savivaldybėje, 6 km į pietvakarius nuo Dovilų. Dabar tai vakarinė Lėbartų kaimo dalis.

## Etimologija
Zembrickis kaimo vardo kilmę sieja su konkretaus gyventojo pavarde *Ilginnis*. Matyt, tokia buvo pradinė vietovardžio forma. Pavardė *Ilginis* buvo išplitusi Priekulės ir Dovilų seniūnijose. Priesaginė forma *Ilginiškiai* gyvojoje kalboje galėjo būti vartojama ir anksčiau, tačiau įteisinta tik 1923 m. Ilgijonų pavadinimas sudurtinis – iš dviejų vardų *Ilginis* arba pravardės *Ilgas* ir vardo *Jonas* (*Janas*).

## Istorija

Minimi 1687 m. XX a. pradžioje priklausė Dovilų parapijai. Iki XX a. vidurio už kelių šimtų metrų į šiaurę nuo kaimo ėjo Klaipėdos–Dovilų geležinkelis.

## Gyventojai

## Šaltiniai

## Nuorodos
* 
*
Palangos Didžioji sinagoga

**Palangos Didžioji sinagoga** – judėjų sinagoga, stovėjusi Palangoje, Sinagogos g.

Palangos Didžioji sinagoga iškilo 1880 m. Pastatas buvo raudonų plytų, dekoruotas tinkuotomis detalėmis, jo išorėje vyravo neoromaninės architektūros elementai. Plotas – 20 × 17 m. Ši sinagoga išsiskyrė puošnumu. Į šiaurę nuo jos stovėjo žymiai mažesnė Mažoji sinagoga, pastatyta 1900 m.

1938 m. įsiplieskus Didžiajam Palangos gaisrui, Sinagogos gatvėje išliko tik dvi mūrinės sinagogos.

Sovietiniais laikais, maždaug 1970–1971 m., sinagoga nugriauta.

2023 m. sausio 27 d. atidengta Didžiosios ir Mažosios sinagogų buvimo vietą ženklinanti memorialinė lenta.

## Išnašos
Benjamin Mulahalilović

**Benjaminas Mulahalilovičius** (*Benjamin Mulahalilović*; g. 1998 m. spalio 21 d.) – Austrijos ir Bosnijos dvigubą pilietybę turintis futbolininkas, saugas.

## Karjera
Priklausė FC Faakersee, o nuo 2012 m. Wolfsberger AC jaunimo ekipoms. Karjerą pradėjo Austria Wien klube. Debiutavo Young Violets (jaunimo komanda). Sužaidė du susitikimus regioninėje lygoje. 

Nuo 2017 m. priklausė „Wolfsberger“ klubui, debiutavo dublerių komandoje. Sužaidė trisdešimt susitikimų regioninėje lygoje ir pelnė vieną įvartį.

2018–2022 m. rungtyniavo FC Marchfeld (Austrija). Žaidė regioninėje lygoje ir per tą laiką pasirodė septyniasdešimt septyniuose susitikimuose.

Nuo 2022 m. vasaros priklausė SV Horn (Austrija). Antroje lygoje (II) per du sezonus sužaidė penkiasdešimt devynis susitikimus ir pelnė aštuonis įvarčius.

2024 m. vasarą perėjo į FC Lahti (Suomija). Veikkausliiga sužaidė keturiolika rungtynių. 

### [[FK Riteriai|„Riterių“ klubas]]
2025 m. kovo 6 d. pranešta, kad futbolininkas persikėlė į „Riterių“ klubą.

2025 m. kovo 7 d. debiutavo A lygos rungtynėse prieš Vilniaus „Žalgirį“. Susitikimas baigėsi rezultatyviomis lygiosiomis 3-3. Futbolininkas rungtynes pradėjo ant atsarginių suolelio, o aikštėje pasirodė po keitimo antrojo kėlinio pradžioje ir žaidė iki finalinio švilpuko.

2025 m. balandžio 12 d. pelnė pirmąjį savo įvartį A lygos rungtynėse prieš Gargždų „Bangą“. 39-ąją minutę po tikslaus Benjamino Mulahalilovičiaus smūgio FK Riteriai išsiveržė į priekį (1-0), o susitikimas baigėsi „riterių“ pergale rezultatu 3-1,

2025 m. liepos mėn. futbolininkas apipusiu susitarimu paliko klubą ir tapo laisvuoju agentu. 2025 m. A lygos sezone Benjaminas Mulahalilovičius sužaidė 17 rungtynių, pasižymėjo pelnydamas įvartį bei atliko du rezultatyvius perdavimus.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Bataano provincija

**Bataano provincija** (, ) – Filipinų provincija, esanti Lusono salos vakaruose, Centrinio Lusono regione. Administracinis centras – Balanga.

## Geografija
Provincija faktiškai sutampa su Bataano pusiasaliu, kuris išsikišęs tarp Pietų Kinijos jūros ir Manilos įlankos. Tęsiasi iš šiaurės į pietus 50 km, plotis apie 25 km. Pietuose užsibaigia Korechidoro sala (Bataano provincijai ši nepriklauso). Paviršius kalnuotas ir miškingas, driekiasi Sambaleso kalnai su Natibo (1287 m), Bataano (1433 m) viršūnėmis. Įsteigti Ruzvelto (1933 m.), Bataano (1945 m.) nacionaliniai parkai.

## Gyventojai
Dauguma provincijos gyventojų susitelkę rytinėje pakrantėje. Dauguma gyventojų yra tagalai ir kapampanganai, taip pat yra šiek tiek ilokanų.

### Didžiausi miestai
* Marivelesas – 130,8 tūkst. gyventojų (2020 m.)
* Balanga – 95,9
* Limajus – 78,2
* Oranis – 57,2
* Abukajus – 42,1
* Orionas – 29,3
* Samalis – 29,3
* Pilaras – 28,7

## Ekonomika
Manilos įlankos pakrantės lygumose auginami ryžiai, kukurūzai, cukranendrės. Marivelese yra laivų statykla. Uostai dėl Manilos artumo tik vietinės reikšmės. Plėtojamas turizmas.

## Istorija
II pasaulinio karo metais Bataane vyko nuožmūs mūšiai. 1942 m. japonai užėmė Manilą, o balandžio 9 d. po Bataano mūšio krito paskutinės jungtinės amerikiečių ir filipiniečių pajėgos. Pasidavę kariai (72–78 tūkst.) buvo priversti japonų žygiuoti pėsčiomis per visą Bataano pusiasalį link San Fernando. Daugybė belaisvių žygio metu žuvo dėl žiaurių sąlygų arba buvo nužudyti japonų („Bataano mirties žygis“).

## Šaltiniai
Machop Chol

**Mačopas Čolas** (*Machop Malual Peter Chol*; g. 1998 m. lapkričio 14 d.) – JAV–Pietų Sudano futbolininkas, puolėjas. Atstovavo Vilniaus „Žalgirio“ klubui.

## Karjera
Gimė Sudano sostinėje Chartume, o užaugo Džordžijos valstijoje netoli Atlantos (JAV).

Kitados priklausė DDYSC Wolves akademijai, vėliau prisijungė prie „Atlanta United“ klubo akademijos.

2017–2021 m. atstovavo „Wake Forest“ universiteto komandai.

Nuo 2021 m. priklausė „Atlanta United“ klubui. MLS sužaidė 34 rungtynes, įmušė du įvarčius ir atliko vieną rezultatyvų perdavimą.

2024 m. atstovavo „San Antonio“ klubui, žaidė USLC (antra pakopa).

### FK Žalgiris
2025 m. kovo 6 d. oficialiai paskelbta, kad tapo Vilniaus „Žalgirio“ nariu.

2025 m. kovo 15 d. debiutavo A lygos rungtynėse prieš FK Banga. Susitikimą pradėjo ant atsarginių suolelio, o aikštėje pasirodė po keitimo 64 min. vietoje Adama Fofana. Rungtynės baigėsi lygiosiomis 1-1.

2025 m. gegužės 31 d. pelnė pirmąjį savo įvartį A lygoos rungtynėse prieš Vilniaus „Žalgirį“. Po Vilniaus Piliukaičio tikslaus smūgio telšiškiai pirmavo (1-0), tačiau nesugebėjo išlaikyti persvaros, Mačopas Čolas išlygino rezultatą ir susitikimas baigėsi lygiosiomis (1-1).

2026 m. sausio 28 d. oficialiai pranešta, kad futbolininkas paliko klubą.

### Ansan Greeners FC
2026 m. vasario 2 d. oficialiai pranešta, kad pasirašyta sutartis su Ansan Greeners (Pietų Korėja).

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinė
2022 m. sausio 27 d. debiutavo Pietų Sudano nacionalinėje komandoje draugiškose rungtynėse prieš Uzbekistaną. Varžovai sutriuškino Pietų Sudaną rezultatu 3-0.

## Išnašos

## Nuorodos
* alyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive